JAVNA USTANOVA U KULTURI HRVATSKI DOM VUKOVAR,J.J.Strossmayera 20 Vukovar,OIB 04839169507,koju zastupa ravnateljica Ivanka Miličić (u daljem tekstu Ustanova)

 i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koju zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: korisnik ) zaključuju sljedeći

**UGOVOR O DODJELI NEFINANCIJSKE PODRŠKE U NEKRETNINAMA**

**Posebni uvjeti ugovora**

Članak 1.

Davatelj korisniku dodjeljuje nefinancijsku podršku u nekretninama koja se sastoji od:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

na rok od \_\_\_\_\_\_\_\_\_\_\_\_\_\_\_\_\_ koji rok počinje teći od datuma stupanja na snagu ovog ugovora, radi provedbe projekta/programa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Članak 2.

Nekretnina iz članka 1. Posebnih uvjeta može se koristiti isključivo za provedbu programa/projekta sukladno uvjetima natječaja i prema Opisnom obrascu programa/projekta i Obrascu proračuna programa/projekta.

Članak 3.

Korisnik ne smije bez prethodne suglasnosti Ustanove činiti preinake dodijeljene nekretnine.

Korisnik ne smije dodijeljenu nekretninu ustupiti drugome na korištenje.

Davatelj dozvoljava korisniku postavljanje sandučića za poštu, vlastitih natpisa te sličnih identifikacijskih oznaka na način da isti ne utječu bitno na vanjski izgled nekretnine.

Članak 4.

Korisnik snosi sve troškove tekućeg održavanja nekretnine i sve troškove javnih usluga (vodoopskrba i odvodnja, energenta za grijanje, električne energije, odvoz otpada i sl.) razmjerno površini prostora koji koristi u odnosu na površinu cjelokupnog objekta u vrijednosti \_\_\_\_% svih troškova, a prema obračunu Grada.

Korisnik je dužan snositi i troškove investicijskog održavanja nekretnine u mjesečnom iznosu od 1,53 kn/m² dodijeljene nekretnine.

Članak 5.

Radi kontrole namjenskog korištenja nekretnine korisnik se obvezuje da će davatelju dostaviti Izvještaj o provedbi programa/projekta koji treba sadržavati:

1. opisni izvještaj (i dostavlja ga u tiskanom obliku poštom, faksom i/ili u elektroničkom obliku elektroničkom poštom odnosno poštom na CD-u, DVD-u ili USB-u),
2. financijski izvještaj (i dostavlja ga u tiskanom obliku poštom, faksom i/ili u elektroničkom obliku elektroničkom poštom odnosno poštom na CD-u, DVD-u ili USB-u).

Korisnik podnosi godišnji/završni izvještaj o provedbi u roku od 30 dana nakon isteka izvještajnog razdoblja. Izvještaji se podnose na propisanim obrascima davatelja.

Članak 6.

Davatelj pridržava pravo kontinuiranog praćenja i vrednovanja izvršenja programa/projekta korisnika iz članka 1. Posebnih uvjeta, te preispitivanje korištenja nekretnine, financija i troškova u bilo koje vrijeme trajanja podrške te u razdoblju od 3 godine nakon završetka programa/projekta.

Davatelj može neposrednu kontrolu iz prethodnog stavka ovog ugovora obaviti kroz terenski posjet prostorijama korisnika, bez prethodne najave.

Članak 7.

Korisnik se obvezuje pravodobno obavijestiti davatelja o manjim i većim izmjenama ugovora. Manje izmjene ugovora mogu biti male promjene programa ili projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene ne zahtijevaju izradu Dodatka ugovoru.

Veće izmjene ugovora su:

-produženje trajanja provedbe programa ili projekta (maksimalno do 6 mjeseci)

-dodatak novih aktivnosti u program ili projekt

-promjena programskih ili projektnih aktivnosti koja značajno utječe na opseg i ciljeve.

Veće izmjene ugovora zahtijevaju izradu Dodatka ugovorui njegovo potpisivanje od strane Davatelja i Korisnika. Davatelj odlučuje kod svake obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.

Članak 8.

Izmjene ugovornih obveza korisnik može zatražiti najkasnije 30 dana prije isteka roka izvršenja projekta / programa. Svaka izmjena ugovornih obveza treba biti zatražena i odobrena u pisanom obliku.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o dodjeli nefinancijske podrške u nekretninama ili postupanje u skladu s načelom jednakog postupanja.

Korisnik ne može zatražiti izmjene u provedbi programa/projekta ili produljenje razdoblja provedbe nakon razdoblja provedbe iz članka 1. Posebnih uvjeta.

Zahtjev za većim izmjenama ugovora Korisnik dostavlja davatelju u pisanom obliku s obrazloženjem i popratnom dokumentacijom kojom se opravdava taj zahtjev.

Davatelj ima pravo ne odobriti produljenje razdoblja provedbe programa/projekta ako se time bitno mijenja sadržaj i priroda programa/projekta ili ako zahtjev nema utemeljenje u objektivnim razlozima za produljenje razdoblja provedbe. Odluku o odobrenju ili neodobrenju izmjena davatelj mora donijeti u roku od 20 radnih dana od dostave obavijesti od strane korisnika.

Članak 9.

Ako Davatelj utvrdi da je Korisnik nenamjenski koristio nekretninu iz članka 1. Posebnih uvjeta ovog ugovora ili nije proveo program/projekt u ugovorenom razdoblju, ako nije podnio odgovarajuće izvještaje u roku i sa ugovorenim sadržajem ili ako davatelju ne omogući nadzor nad namjenskim korištenjem prostora, ili ne ispunjava druge obveze iz ovog ugovora, daljnja podrška će biti uskraćena.

Članak 10.

Ako davatelj utvrdi da korisnik nije ispunio ugovorne obveze, uskratit će pravo na dodjelu nefinancijske podrške financijskih sredstava programima/projektima korisnika u sljedeće dvije godine.

Članak 11.

Davatelj ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi ugovorenog programa/projekta.

Članak 12.

Korisnik se obvezuje na svim tiskanim, video i drugim materijalima vezanim uz program/projekt istaknuti logotip i naziv davatelja kao institucije koja podržava program/projekt koji je predmet ugovora.

Korisnik je suglasan da davatelj koristi i objavljuje dostavljene mu fotografije, video i audio zapise iz stavka 1. ovog članka u cilju promicanja natječaja za dodjelu nefinancijske podrške, doprinosa davatelja razvoju civilnoga društva u Republici Hrvatskoj i djelovanja davatelja.

Članak 13.

Potpisivanjem ovog ugovora korisnik se obvezuje da kao primatelj nefinancijske podrške iz javnih izvora za provođenje programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog ugovora.

Članak 14.

U slučaju da se spor u provedbi ovog ugovora između davatelja i korisnika ne može riješiti sporazumno, niti putem postupka mirenja, spor rješava stvarno nadležan sud u Osijeku.

Članak 15.

Na elemente dodjele nefinancijske podrške koji nisu uređeni Posebnim uvjetima na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge *(„Narodne novine“ broj 26/2015.).*

Članak 16.

Opisni obrazac programa/projekta i Obrazac proračuna programa/projekta koje je korisnik dostavio prijavljujući se na natječaj, sastavni su dio ovog ugovora te čine njegove Priloge 2 i 3.

Članak 17.

Za svaki oblik komunikacije – dostavu obavijesti o izmjenama i dopunama ugovora i dostavu izvještaja – koji je povezan s ovim ugovorom potrebno je navesti referentni broj ugovora i naziv projekta/programa te ga poslati na adrese iz ovog ugovora.

Članak 18.

Sastavni dio ovog ugovora čine Opći uvjeti (Prilog 1), Opisni obrazac programa/projekta (Prilog 2) i Obrazac proračuna programa/projekta (Prilog 3).

U slučaju proturječnosti između odredbi Posebnih uvjeta te Općih uvjeta i odredbi iz drugih Priloga (opisnog obrasca i obrasca proračuna), odredbe Posebnih uvjeta imat će prvenstvo.

Članak 19.

Ovaj ugovor sastavljen je u četiri (4) istovjetna primjerka od kojih svaka strana zadržava dva (2) primjerka.

Članak 20.

Ugovor stupa na snagu s danom kad ga potpiše posljednja ugovorna strana.

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD VUKOVAR

KLASA:

URBROJ:

Vukovar,

Ravnateljica: Za korisnika

Ivanka Miličić \_\_\_\_\_\_\_\_\_\_\_\_\_\_\_\_\_\_

**OPĆI UVJETI KOJI SE PRIMJENJUJU NA UGOVORE SKLOPLJENE U OKVIRU NATJEČAJA** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Opći uvjeti ugovora su ugovorne odredbe koje dopunjuju Posebne uvjete ugovora utvrđene između Davatelja i Korisnika, a odnose se na opća pravila i obveze koje se primjenjuju u provedbi programa ili projekta.

*U slučaju proturječnosti između odredbi Općih uvjeta i Posebnih uvjeta te uvjeta iz drugih Priloga (opisnog obrasca i obrasca proračuna), odredbe Posebnih uvjeta imat će prvenstvo*.

**Opće obveze**

Članak 1.

(1) Korisnik provodi program ili projekt na vlastitu odgovornost i u skladu s opisom i financijskim proračunom programa ili projekta i u njemu sadržanih ciljeva, koji je sastavni dio ugovora.

(2) Korisnik provodi program ili projekt s dužnom pažnjom, učinkovito i transparentno sukladno najboljim praksama na danom području i u skladu s ugovorom. U tu svrhu korisnik angažira sve potrebne financijske, ljudske i materijalne resurse potrebne za cjelovitu provedbu programa ili projekta kako je navedeno u opisu programa ili projekta.

(3) Korisnik provodi program ili projekt samostalno ili u partnerstvu s jednom ili više organizacija civilnoga društva ili drugim tijelima utvrđenim u opisu programa ili projekta (partner). Korisnik može podugovoriti ograničeni dio programa ili projekta, ali program ili projekt treba provoditi sam korisnik financiranja u suradnji s partnerima. Partneri sudjeluju u provedbi projekta, a njihovo se korištenje nefinancijske podrške, ako nije drugačije propisano uvjetima natječaja, smatra opravdanim na isti način kao i korištenje samog korisnika.

(4) Korisnik i Davatelj jedine su strane ugovora. Davatelj ni na koji način nije ugovorno povezan s partnerom (partnerima) ili podugovaračima udruge. Svi uvjeti koji se odnose na korisnika primjenjuju se i na njegove partnere, odnosno na sve njegove podugovarače, a korisnik je odgovoran Davatelju za provođenje programa ili projekta u skladu s uvjetima ugovora.

**Obveza dostavljanja podataka i izvještaja**

Članak 2.

(1) Korisnik je dužan dostaviti Davatelju sve potrebne podatke o provođenju programa ili projekta. Ovisno o vrijednosti dodijeljene nefinancijske podrške i trajanju programa ili projekta, odredit će se učestalost izvještavanja (tromjesečna, polugodišnja, godišnja ili završni izvještaj). Ovi se izvještaji podnose se na obrascima koje je propisao Davatelj u natječajnoj dokumentaciji. Izvještaji se odnose na program ili projekt kao cjelinu.

(2) Davatelj može od korisnika zahtijevati dodatne podatke o provođenju programa ili projekta u bilo koje doba, sve do konačnog odobrenja izvještaja o provedbi programa ili projekta i koji se dostavljaju u skladu s uputom Davatelja, najkasnije u roku od 14 dana od dana podnošenja zahtjeva.

(3) Završni izvještaj koji obuhvaća cijelo provedbeno razdoblje dostavit će se najkasnije tri mjeseca nakon završetka provedbenog razdoblja projekta i/ili programa ako ugovorom nije drukčije utvrđeno.

(4) Svi dodatni uvjeti vezani uz izvještavanje moraju biti izričito ugovoreni.

**Odgovornost ugovornih strana**

Članak 3.

(1) Davatelj ne odgovara za štetu nastalu u odnosu na osoblje ili imovinu organizacije tijekom provedbe ili slijedom posljedica programa ili projekta, ne može prihvatiti potraživanje za nadoknadom vezano uz takve štete ili povrede.

(2) Korisnik je isključivo odgovoran trećim stranama, uključujući odgovornost za nastale štete ili povrede bilo koje vrste tijekom provedbe ili slijedom posljedica programa ili projekta. Korisnik ne može na Davatelja prenijeti odgovornost, odnosno obvezu naknade štete koja proistječe iz potraživanja ili akcija poduzetih kao posljedica kršenja pravila ili propisa od strane korisnika ili zaposlenika korisnika ili pojedinaca za koje su ti zaposlenici odgovorni, ili kao posljedica kršenja prava treće strane.

**Sukob interesa u korištenju nefinancijske podrške**

Članak 4.

(1) Korisnik će poduzeti sve potrebne mjere u svrhu izbjegavanja sukoba interesa pri korištenju nefinancijske podrške i bez odgode će obavijestiti Davatelja o svim situacijama koje predstavljaju ili bi mogle dovesti do takvog sukoba.

(2) Sukob interesa postoji kada je nepristrano izvršenje ugovornih obveza bilo koje osobe vezane ugovorom ugroženo zbog prilike da ta osoba svojom odlukom ili drugim djelovanjem pogoduje sebi ili sebi bliskim osobama (članovi obitelji: bračni ili izvanbračni drug, dijete ili roditelj), zaposleniku, članu organizacije, članu upravnog tijela ili čelniku te organizacije ili bilo koje druge organizacije povezane na bilo koji način s tom organizacijom, a nauštrb javnog interesa i to u slučajevima obiteljske povezanosti, ekonomskih interesa ili drugog zajedničkog interesa s drugom osobom.

(3) U postupcima javne nabave ili podugovaranja koje korisnik provodi u okviru provedbe ugovora, kao prihvatljivi ponuđači mogu sudjelovati i članovi organizacije i volonteri organizacije koja pokreće postupak nabave roba ili usluga pod uvjetom da se vodi računa o izbjegavanju sukoba interesa.

(4) Ne smatra se sukobom interesa kada korisnik provodi program ili projekt koji je usmjeren na njegove članove kao korisnike projekta koji pripadaju socijalno osjetljivim skupinama ili skupinama s posebnim potrebama.

(5) Svaki sukob interesa Davatelj zasebno procjenjuje. U slučaju utvrđenog postojanja sukoba interesa u provedbi ugovora, Davatelj će zatražiti od korisnika da bez odgode, a najkasnije u roku koji ne može biti duži od 30 dana (ovisno o mjeri koju je potrebno poduzeti) poduzme potrebne radnje koje je naložio nadležni upravni odjel kako bi se otklonio sukob interesa u provedbi programa ili projekta.

**Čuvanje dokumenata**

Članak 5.

Davatelj i korisnik preuzimaju obvezu čuvanja svih dokumenata, podataka ili drugih relevantnih materijala dostavljenih u provedbi programa ili projekta najmanje sedam godina od okončanja programa ili projekta.

**Javnost i vidljivost**

Članak 6.

(1) Korisnik mora poduzeti sve potrebne mjere da objavi činjenicu da je Davatelj dodijelio nefinancijsku podršku programu ili projektu, osim ako Davatelj ne odluči drukčije.

(2) Korisnik će navesti program ili projekt i nefinancijski doprinos Davatelja u svim informacijama za krajnje korisnike projekta te u svojim privremenim i godišnjim izvještajima i svim kontaktima s medijima osim ako je ugovorom između Davatelja i Korisnika određeno drugačije.

(3) U svim obavijestima ili publikacijama Korisnika koje se tiču programa ili projekta, uključujući i one iznijete na konferencijama ili seminarima, mora se navesti da je za program ili projekt dodijeljena nefinancijska podrška Davatelja.

(4) Korisnik ovlašćuje Davatelja da objavi njegov naziv i adresu i svrhu dodijeljene nefinancijske podrške. Davatelj može na zahtjev korisnika odustati od objavljivanja ovih informacija ako bi to ugrozilo Korisnika ili nanijelo štetu njegovim interesima.

**Vlasništvo, korištenje rezultata i opreme**

Članak 7.

(1) Vlasništvo i prava intelektualnog i industrijskog vlasništva nad rezultatima programa ili projekta, izvještajima i drugim dokumentima vezanim uz njih pripadaju Korisniku.

(2) Iznimno od odredbe stavka 1. ovoga članka, a sukladno ugovoru, Korisnik daje Davatelju pravo da slobodno koristi sve dokumente koji proistječu iz programa ili projekta, bez obzira na njihov oblik i pod uvjetom da se time ne krše postojeća prava na industrijsko i intelektualno vlasništvo.

**Praćenje i vrednovanje programa i/ili projekta**

Članak 8.

(1) Davatelj će pratiti provedbu programa ili projekta te će najmanje jednom tijekom njegovog trajanja obaviti terensku provjeru provedbe programa ili projekta.

(2) Korisnik je po završetku dužan vrednovati provedeni program ili projekt. Korisnik je dužan staviti na raspolaganje Davatelju dokumentaciju ili podatke koji mogu biti od koristi kod praćenja programa ili projekta, odnosno vrednovanja natječaja.

(3) Ako bilo koja od strana ugovora izvrši ili naruči vrednovanje tijekom programa ili projekta, dužna je dostaviti drugoj stranci presliku izvještaja o vrednovanju.

**Izmjene i dopune ugovora**

Članak 9.

(1) Za vrijeme trajanja ugovora mogu se mijenjati i dopunjavati odredbe ugovora kojima se ne utječe na cilj natječaja, odnosno programa ili projekta. Sve izmjene i dopune ugovora za vrijeme trajanja ugovora, uključujući i dodatke ugovoru moraju biti u pisanom obliku.

(2) Izmjene zahtijevaju suglasnost obiju ugovornih strana za izmjenu i dopunu ugovora, a slučajevi za jednostranu izmjenu uređuju se ugovorom.

(3) Ako izmjene i dopune predlaže Korisnik, obvezan je zahtjev za izmjenu ili dopunu ugovora dostaviti Davatelju najmanje 30 dana prije nego što bi radnja zbog koje se predlaže izmjena ili dopuna trebala biti provedena, osim ako ne postoje posebne okolnosti koje je korisnik valjano obrazložio, a Davatelj ih prihvatio. Ni u kojem slučaju radnja koja se predlaže izmjenom i dopunom ne može se provesti prije nego je odobrena od strane Davatelja.

(4) Korisnik je dužan obavijestiti Davatelja:

– o promjeni voditelja projekta i osobe odgovorne za zastupanje,

– o izmjeni cilja, aktivnosti i/ili rezultata projekta,

– o promjeni adrese.

(5) Dodatak ugovoru ne može imati za cilj ili posljedicu unošenje promjena u ugovor koje bi dovele u pitanje odluku o dodjeli nefinancijske podrške ili bile u suprotnosti s ravnopravnim odnosom prema drugim podnositeljima zahtjeva.

**Prijenos prava**

Članak 10.

Ugovor i dodijeljena nefinancijska podrška ne mogu se prenositi na treću stranu bez prethodne pisane suglasnosti Davatelja.

**Provedbeno razdoblje, produljenje, obustava, viša sila i rok dovršetka**

Članak 11.

(1) Provedbeno razdoblje programa ili projekta mora biti navedeno u ugovoru. Korisnik je bez odlaganja dužan obavijestiti Davatelja o svim okolnostima koje bi mogle priječiti ili odgoditi provedbu programa ili projekta. Korisnik može tražiti produljenje provedbenog roka programa ili projekta najkasnije 30 dana prije ugovorenog dovršetka. Uz ovaj je zahtjev potrebno priložiti svu dokumentaciju i dokaze koji su potrebni za njegovu procjenu.

(2) Korisnik može obustaviti provedbu cjelokupnog ili dijela programa ili projekta ukoliko okolnosti (prije svega viša sila) ozbiljno otežavaju ili ugrožavaju njegovo provođenje. Korisnik bez odlaganja mora obavijestiti Davatelja i dostaviti sve potrebne pojedinosti. Svaka od ugovornih strana može raskinuti ugovor u skladu s ovim ugovorom. Ako ugovor nije raskinut, korisnik će poduzeti sve mjere da vrijeme obustave svede na najmanju moguću mjeru i nastaviti s provedbom čim to okolnosti dopuste te o tome obavijestiti Davatelja.

(3) Davatelj može tražiti od Korisnika da obustavi provedbu cjelokupnog ili dijela projekta ako okolnosti (prije svega viša sila) ozbiljno otežavaju ili ugrožavaju njegov nastavak. Svaka od ugovornih strana može raskinuti ugovor u skladu s ovim ugovorom. Ako ugovor nije raskinut korisnik će nastojati vrijeme obustave svesti na najmanju moguću mjeru i nastaviti s provedbom čim okolnosti to dopuste i nakon što prethodno dobije pismenu suglasnost gradonačelnika.

(4) Ako se ugovorne strane ne sporazume drugačije rok za provedbu programa ili projekta će se produljiti za vrijeme koje je jednako vremenu obustave, zadržavajući pravo izmjene i dopune ugovora koje mogu biti nužne za usuglašavanja programa ili projekta s novim provedbenim uvjetima.

(5) Viša sila u provedbi programa ili projekta podrazumijeva bilo koji izvanredni nepredvidivi vanjski događaj ili iznimnu situaciju koji su nastali nakon sklapanja ugovora, a prije dovršetka programa ili projekta, koji se u vrijeme sklapanja ugovora nije mogao predvidjeti niti ih je ugovorna strana mogla spriječiti, izbjeći ili otkloniti te za koje nije odgovorna ni jedna ni druga strana, a koji priječi bilo koju od njih da ispune svoje ugovorne obaveze, pri čemu se ne mogu pripisati pogrešci, nepažnji ili nemaru s njihove strane (ili od strane njihovih podugovarača, zastupnika ili zaposlenika), a pokažu se kao nepremostive unatoč dužnoj pažnji. Neispravna oprema ili materijali ili kašnjenje u njihovoj dostavi, radni sukobi, štrajkovi ili financijski problemi koje je korisnik mogao predvidjeti ili izbjeći ne mogu se navoditi kao viša sila. Neće se smatrati da je ugovorna strana prekršila svoje ugovorne obveze ako je spriječena da te obveze ispuni zbog više sile. Ugovorna strana suočena s višom silom bez odlaganja će o tome obavijesti drugu ugovornu stranu, navodeći prirodu, vjerojatno trajanje i predvidive posljedice problema, te poduzeti sve potrebne mjere da štetu pažnjom dobrog gospodarstvenika, odnosno stručnjaka svede na najmanju moguću mjeru.

**Raskid ugovora**

Članak 12.

(1) Ako jedna ugovorna strana smatra da se ugovor više ne može provoditi na ugovoreni način u skladu s ciljevima i planiranim aktivnostima, o tome će se savjetovati s drugom stranom. Ukoliko ne dođe do dogovora, bilo koja strana može dva mjeseca unaprijed u pisanom obliku raskinuti ugovor.

(2) Davatelj može raskinuti ugovor bez otkaznog roka, ako:

a) Korisnik bez opravdanja ne ispuni bilo koju preuzetu obvezu i ako je i nakon što je pisanim putem upozoren na obvezu njezinog ispunjavanja i dalje ne ispuni niti dostavi zadovoljavajuće obrazloženje u roku od 14 dana od otpremanja pisma o potrebi ispunjenja obveze,

b) je protiv Korisnika pokrenut stečajni postupak, odnosno postupak likvidacije, ili sudovi upravljaju njegovim poslovima, ili je u postupku nagodbe s vjerovnicima ili drugom srodnom postupku prema važećim propisima,

c) je korisnik, partner, podugovarač ili osoba ovlaštena za zastupanje korisnika pravomoćno osuđena za prekršaj počinjen zlouporabom dužnosti i djelatnosti, u obavljanju poslova i djelatnosti, odnosno u vezi s korisnikovom djelatnosti, a koje prekršaje Davatelj specificira u općim uvjetima ugovora ovisno o specifičnostima svakog natječaja,

d) je Korisnik, partner, podugovarač ili osoba ovlaštena za zastupanje korisnika pravomoćno osuđena za neko od sljedećih kaznenih djela: krađa (članak 228.), teška krađa (članak 229.), razbojništvo (članak 230.), razbojnička krađa (članak 231.), pronevjera (članak 233.), prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), utaja poreza ili carine (članak 256.), zlouporaba povjerenja (članak 240.) pranje novca (članak 265.), krivotvorenje novca (članak 274.), krivotvorenje isprave (članak 278.), krivotvorenje službene ili poslovne isprave (članak 279.), zlouporaba položaja i ovlasti (članak 291.), primanje mita (članak 293.), davanje mita (članak 294.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona »Narodne novine« br. 125/2011 i 144/2012), odnosno krađa (članak 216.), teška krađa (članak 217.), razbojništvo (članak 218.), razbojnička krađa (članak 219.), prijevara (članak 224.), zlouporaba povjerenja (članak 227.), krivotvorenje novca (članak 274.), pranje novca (članak 279.), utaja poreza i drugih davanja (članak 286.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), krivotvorenje isprave (članak 311.), krivotvorenje službene isprave (članak 312.), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), pronevjera (članak 345.), primanje mita (članak 347.) i davanje mita (članak 348.) iz Kaznenog zakona »Narodne novine« br. 110/97, 27/98, 50/2000, 129/2000, 51/2001, 111/2003, 190/2003, 105/2004, 84/2005, 71/2006, 110/2007, 152/2008 i 57/2011), osim ako je nastupila rehabilitacija sukladno posebnom zakonu,

e) Korisnik promijeni pravni oblik, osim ako ne postoji dodatak ugovoru u kojemu je navedena ta činjenica,

f) Korisnik ne postupa u skladu s odredbama ugovora vezano uz sukob interesa, prijenos prava i tehničke i financijske provjere programa ili projekta, ili

g) Korisnik daje lažne ili nepotpune izjave, podatke, informacije i dokumentaciju ili ako dostavlja nevjerodostojne izvještaje.

(3) Korisniku koji je u prijavi na natječaj dao netočne i/ili lažne izjave, podatke, informacije i dokumentaciju, kojemu je u pripremi ili provedbi programa ili projekta utvrđeno kršenje ugovornih obveza uskratit će se nefinancijske podrška u odnosu na taj ugovor, kao i prijave na drugi javni natječaj u razdoblju od pet godina od utvrđivanja povrede ugovora.

(4) Korisniku koji ne ispunjava obveze izvještavanja utvrđene ugovorom o dodjeli nefinancijske podrške uskratit će se nefinancijske podrška u odnosu na taj ugovor, kao i prijavu na drugi javni natječaj u razdoblju od dvije godine od utvrđivanja povrede ugovora.